# บริกส์

บริกส์| ผู้นำบริกส์ในปี ค.ศ. 2023 |
|   รัฐสมาชิก |
|  |
| ก่อนหน้า | บริก |
| ก่อตั้งที่ | UN HQ, NYC (UNGA 61st session) Yekaterinburg (1st BRIC summit) |
| ประเภท | องค์การระหว่างรัฐบาล |
| วัตถุประสงค์ | การเมือง และ เศรษฐกิจ |
| สาขา | การเมืองระหว่างประเทศ |
| สมาชิก  | ขยาย
10 ประเทศ
* บราซิล
* รัสเซีย
* อินเดีย
* จีน
* แอฟริกาใต้
* อียิปต์
* เอธิโอเปีย
* อินโดนีเซีย
* อิหร่าน
* สหรัฐอาหรับเอมิเรตส์
 |
| การให้ทุน | รัฐสมาชิก |
| เว็บไซต์ |  |
| ชื่อในอดีต | บริก |

**บริกส์** (อังกฤษ: *BRICS*) เป็นอักษรย่อใช้เรียกกลุ่มประเทศที่มีการพัฒนาทางเศรษฐกิจอย่างรวดเร็วอันประกอบด้วย บราซิล (**B**razil) รัสเซีย (**R**ussia) อินเดีย (**I**ndia) จีน (**C**hina) และแอฟริกาใต้ (**S**outh Africa)

ศัพท์คำนี้ถูกสร้างขึ้นมาโดยจิม โอนีลล์ ในบทวิจัยในปี 2544 ชื่อ "The World Needs Better Economic BRICs" ชื่อบริกส์ถูกใช้เป็นสัญลักษณ์แสดงถึงการย้ายอำนาจเศรษฐกิจโลกจากกลุ่มพัฒนาแล้วอย่างจี7 (*G7*) มาสู่กลุ่มประเทศกำลังพัฒนา

ผลงานวิจัยที่ตีพิมพ์ในปี 2548 กล่าวถึงประเทศเม็กซิโกและเกาหลีใต้ว่าเป็นประเทศที่เทียบเท่าได้กับบริกส์แต่ถูกตัดออกจากกลุ่มตั้งแต่ต้น เพราะถือว่าเป็นประเทศมีการพัฒนามากกว่า เนื่องจากเป็นสมาชิกของกลุ่มโออีซีดี (*OECD*) โกลด์แมน แซคส์กล่าวว่ากลุ่มบริกส์พัฒนาอย่างรวดเร็วมากจนประมาณปี พ.ศ. 2593 เศรษฐกิจของกลุ่มบริกส์รวมกันจะสามารถบดบังกลุ่มประเทศที่ร่ำรวยในขณะนี้ได้ ปัจจุบัน ประเทศทั้งสี่รวมกันมีพื้นที่มากกว่าหนึ่งในสี่ของแผ่นดินโลก และมากกว่าร้อยละ 40 ของประชากรโลก

โกลด์แมน แซคส์ ไม่ได้กล่าวว่ากลุ่มบริกส์จะรวมกลุ่มกันจัดตั้งกลุ่มเศรษฐกิจหรือสมาคมการค้าอย่างเป็นทางการเหมือนสหภาพยุโรป แต่อย่างไรก็ตาม มีข้อบ่งชี้บางอย่างว่า “ประเทศกลุ่มบริกส์ทั้งสี่ได้พยายามที่จะสร้าง สมาคมหรือพันธมิตรทางการเมือง” และพยายามเปลี่ยน “อำนาจทางเศรษฐกิจที่กำลังเติบโตให้เป็นอำนาจการเมืองทางภูมิภาค” ในวันที่ 16 มิถุนายน 2552 ผู้นำกลุ่มประเทศบริกส์เข้าร่วมการประชุมสุดยอดครั้งแรกที่เมืองเยคาเตรินบุร์ก และประกาศเรียกร้องให้ระเบียบโลกใหม่มีหลายขั้วอำนาจ ต่อมา เมื่อวันที่ 13 เมษายน พ.ศ. 2554 กลุ่มดังกล่าวได้รับเอาประเทศแอฟริกาใต้เข้าร่วมกลุ่มด้วย

## ประวัติ

### โควิด-19

ธนาคารเพื่อการพัฒนาใหม่ (New Development Bank, NDB) ซึ่งตั้งอยู่ในจีน มีแผนจะมอบเงิน 15,000 ล้านดอลลาร์แก่ประเทศสมาชิกเพื่อช่วยแก้ปัญหาทางเศรษฐกิจ โดยประเทศสมาชิกต่างหวังว่าจะฟื้นตัวอย่างราบรื่นและดำเนินกิจกรรมทางเศรษฐกิจได้ในระดับเดียวกับก่อนเกิดการระบาดของโควิด-19 การประชุมสุดยอดครั้งที่ 12 เมื่อวันที่ 17 พฤศจิกายน 2563 ซึ่งเป็นการประชุมทางไกลผ่านวีดิทัศน์จากเซนต์ปีเตอร์สเบิร์ก ประเทศรัสเซีย หารือถึงวิธีจัดการกับภาวะการระบาดทั่วของโควิด และประเด็นการปรับปรุงความร่วมมือพหุภาคีโดยการปฏิรูปองค์กร อัตราการรับวัคซีนโควิด-19 มีความแตกต่างกันภายในกลุ่มบริกส์โดย จีน อินเดีย และแอฟริกาใต้ เต็มใจรับวัคซีนมากที่สุด ขณะที่บราซิลและรัสเซียแสดงความกังวลมากกว่าอีก 3 ประเทศ เมื่อวันที่ 9 กันยายน 2564 ในระหว่างการประชุมสุดยอดบริกส์ครั้งที่ 13 นเรนทระ โมที นายกรัฐมนตรีอินเดียเรียกร้องให้มีการสอบสวนอย่างโปร่งใสภายใต้องค์การอนามัยโลกเกี่ยวกับต้นกำเนิดของโควิด-19 ด้วยความร่วมมืออย่างเต็มที่จาก "ทุกประเทศ" ต่อจากนั้นประธานาธิบดีจีน สี จิ้นผิง ได้กล่าวเรียกร้องให้ทุกประเทศในกลุ่มต่อต้านกระบวนการ "ทำให้เป็นการเมือง"

## สมาชิก

  รัฐสมาชิก
  ผู้สมัคร
  ได้แสดงความสนใจที่จะเข้าร่วม
### สมาชิกปัจจุบัน

| สมาชิก | หัวหน้ารัฐบาลทางการ | ผู้นำรัฐบาล |
| --- | --- | --- |
|  บราซิล | ประธานาธิบดี | ลูอิส อีนาซียู ลูลา ดา ซิลวา |
|  รัสเซีย | ประธานาธิบดี | วลาดีมีร์ ปูติน |
|  อินเดีย | นายกรัฐมนตรี | นเรนทระ โมที |
|  จีน | ประธานาธิบดี | สี จิ้นผิง |
|  แอฟริกาใต้ | ประธานาธิบดี | ไซริล รามาโฟซา |
|  อียิปต์ | ประธานาธิบดี | อับดุลฟัตตาห์ อัสซีซี |
|  เอธิโอเปีย | นายกรัฐมนตรี | อาบีย์ อาห์เม็ด |
|  อิหร่าน | ประธานาธิบดี | มาซูด เปเซสเคียน |
|  สหรัฐอาหรับเอมิเรตส์ | ประธานาธิบดี | โมฮัมเหม็ด บิน ซายิด อัลนะฮ์ยาน |
|  อินโดนีเซีย | ประธานาธิบดี | ปราโบโว ซูบียันโต |

### ประเทศที่กลายเป็นหุ้นส่วน เริ่ม 1 มกราคม 2568

* เบลารุส
* โบลิเวีย
* คาซัคสถาน
* ไทย
* คิวบา
* ยูกันดา
* มาเลเซีย
* อุซเบกิสถาน

### ประเทศที่สมัครสมาชิกแล้ว

รวมทั้งหมด 16 ประเทศ ได้สมัครเข้าร่วมบริกส์อย่างเป็นทางการแล้ว โดยมีรายชื่อดังนี้:

* แอลจีเรีย (สมัครในปี 2022)
* บาห์เรน
* บังกลาเทศ (สมัครในปี 2023)
* ฮอนดูรัส (สมัครในปี 2023)
* คูเวต (สมัครในปี 2023)
* ปากีสถาน (สมัครในปี 2023)
* ปาเลสไตน์ (สมัครในปี 2023)
* เซเนกัล (สมัครในปี 2023)
* เวเนซุเอลา (สมัครในปี 2023)
* เวียดนาม (สมัครในปี 2023)

### ประเทศที่เป็นสมาชิกอย่างไม่เป็นทางการ

* ซาอุดีอาระเบีย

### ประเทศที่ถอดตัวจากการสมัครเป็นสมาชิก

* อาร์เจนตินา

## ผู้นำประเทศในบริกส์

* **บราซิล**
ลูอิส อีนาซียู ลูลา ดา ซิลวา,
ประธานาธิบดี
* **รัสเซีย**
วลาดีมีร์ ปูติน,
ประธานาธิบดี
* **อินเดีย**
นเรนทระ โมที,
นายกรัฐมนตรี
* **จีน**
สี จิ้นผิง,
ประธานาธิบดี
* **แอฟริกาใต้**
ไซริล รามาโฟซา,
ประธานาธิบดี
* **อียิปต์**
อับดุลฟัตตาห์ อัสซีซี,
ประธานาธิบดี
* **เอธิโอเปีย**
อาบีย์ อาห์เม็ด,
นายกรัฐมนตรี
* **อิหร่าน**
มาซูด เปเซสเคียน,
ประธานาธิบดี
* **สหรัฐอาหรับเอมิเรตส์**
โมฮัมเหม็ด บิน ซายิด อัลนะฮ์ยาน,
ประธานาธิบดี
* **อินโดนีเซีย**
ปราโบโว ซูบียันโต,
ประธานาธิบดี

## ดูเพิ่ม

* องค์การความร่วมมือเซี่ยงไฮ้

## อ้างอิง